Абрам Давыдавіч Кіржніц

Абрам Давыдавіч Кіржніц (15 жніўня 1887, Бабруйск, Мінская губерня — 1940, Масква) — бібліёграф, гісторык, журналістВ. А. Герасимова // «План Киржница»: проект по переселению евреев в Сибирь в период Гражданской войны, Judaic-Slavic Journal, № 1 (5) /2021, стр. 233—261. Д.

 Біяграфія 
Нарадзіўся ў сям'і дробнага рамесніка. Скончыў 4 класы Бабруйскага гарадскога вучылішча. З 1906 году публікаваўся ў расійскай і яўрэйскай прэсе. У 1911 удзельнік  Першага усерасійскага з'езда па бібліятэчнай справе.  У 1915 годзе за актыўны ўдзел у дзейнасці Бунда быў высланы ў Сібір, у ссылцы працягваў журналісцкую дзейнасць і апублікаваў статыстычны агляд аб мясцовым друку.

Пасля рэвалюцыі арганізаваў і ўзначаліў іркуцкае аддзяленне Бунда, а таксама стварыў выдавецтва «Яўрэйская свабодная думка» і спрабаваў выпускаць першую ў Сібіры газету бундаўскага кірунку «Водгукі Бунда». У 1919 годзе для амерыканскай арганізацыі дапамогі габрэям "Джойнт" распрацаваў план па ажыццяўленні масавага перасялення яўрэяў у Сібір, які быў вядомы савецкім уладам, але ў той час не быў рэалізаваны. У 1920 годзе пераехаў у Чыту, удзельнічаў у распрацоўцы заканадаўства Далёкаўсходняй рэспублікі, якое датычылася этнічных меншасцяў.

У 1924 годзе пераехаў у Маскву, рэдагаваў часопіс "Маскоўскі пралетар". З 1925 года супрацоўнічаў з вядомым яўрэйскім перыядычным выданнем "Дэр эмес" ("Праўда"), быў карэспандэнтам газеты ў Бірабіджане, падтрымліваў і прасоўваў ідэю перасялення яўрэяў-працоўных на Далёкі Усход. Быў адным з кіраўнікоў перасяленчай арганізацыі АЗЕТ.

Узначальваў бібліяграфічную секцыю Таварыства па вывучэнні Урала, Сібіры і Далёкага Усхода, удзельнічаў у падрыхтоўцы "Советской сибирской энциклопедии".

У пачатку 1938 года быў арыштаваны па справе пра "продаж Далёкага Усходу японцам" і два гады ўтрымліваўся ў Бутырцы. У 1940 годзе быў вызвалены, але неўзабаве сканаў.

Даследаваў гісторыю Бунда, яўрэйскага рабочага руху і друку, рэвалюцыі 1917 года ў Беларусі.

 Сям'я 

 Жонка — Любоў Саламонаўна Бейліна (1897, Рагачоў  — 1977, Масква). Была дочкай фалькларыста і рабіна ў Іркуцку Саламона Бейліна.
 Сын — доктар фізіка-матэматычных навук Давыд Абрамавіч Кіржніц (аўтар артыкула пра бацьку ў "Энцыклапедыі гісторыі Беларусі").

 Выбраныя публікацыі 

 Книжное дело и периодическая печать в Сибири (1916);
 У порога Китая (М., 1924);
 В годы империалистической войны. Очерк рабочего движения России (М., 1924);
 Ленский расстрел (М., 1925);
 Яўрэйскі пэрыодычны друк у С.С.С.Р. (1917-1927) (Мн., 1928);
 Еврейская пресса в Белоруссии (Мн., 1929);
 Еврейская печать в бывшей Российской империи (М., 1930);
 Октябрьские дни в Белоруссии // Пролетарская революция. 1927. №12.
 Сто дней советской власти в Белоруссии (12 ноября 1917 г. - 19 февраля 1918 г.) // Пролетарская революция. 1928. №3.
 У няволі буржуазнага нацыяналізму // Бальшавік Беларусі. 1928. №3.

 Крыніцы 

Катэгорыя:Рэпрэсаваныя савецкай уладай
Катэгорыя:Члены Бунда
Катэгорыя:Пісьменнікі на ідыш
Катэгорыя:Гісторыкі СССР
Катэгорыя:Журналісты СССР
Катэгорыя:Памерлі ў Маскве
Катэгорыя:Памерлі ў 1940 годзе
Катэгорыя:Нарадзіліся ў Бабруйску
Катэгорыя:Нарадзіліся ў 1887 годзе
Катэгорыя:Нарадзіліся 15 жніўня

Катэгорыя:Яўрэі ў Беларусі